Russia Today

RT (ראשי תיבות: Russia Today) היא חברת טלוויזיה רב-לשונית בינלאומית בבעלותה של ממשלת רוסיה ובמימונה. החברה מפעילה ערוץ חדשות רוסי המשדר לכל העולם, הראשון מסוגו ברוסיה, והוא מכוון לקהלים ואף בשפות שמחוצה לה. שידוריו ברחבי העולם נקלטים דרך לוויין וכבלים. RT היא רשת חדשות המורכבת משלושה ערוצים המשדרים ממוסקבה ליותר ממאה מדינות באנגלית, בערבית, ובספרדית. לרשת ערוצי בת כגון RT America, המשדר מוושינגטון די. סי., RT UK, המשדר מלונדון, וערוץ הסרטים התיעודיים RTD. הרשת משדרת ל-700 מיליון צופים מכל רחבי התבל, דרך כבלים ולוויין, וכן בשידור אינטרנטי חינם דרך האתר של RT. RT משדרת מהמטה המרכזי שלה במוסקבה, ויש לה אולפני שידור גם בוושינגטון די. סי., במיאמי, בלוס אנג'לס, בלונדון, בפריז, בדלהי ובתל אביב. זהו ערוץ הטלוויזיה הרוסי היחיד שהיה מועמד לפרס אמי. הערוץ נמצא בבעלות ארגון TV-Novosti, וממומן על ידי סוכנות הידיעות רוסיה היום. הערוץ סופג ביקורת מתמידה על היותו לא אובייקטיבי בעת שידורי ידיעות על רוסיה ומדיניותה, וכי למעשה הוא מהווה שופר תעמולה לממשלת רוסיה ולמדיניות החוץ שלה. RT טוענת כי היא מציעה נרטיב רוסי על אירועים בעולם. מנהלי הערוץ הם מרגריטה סימוניאן (העורכת הראשית של הערוץ) ואלכסיי ניקולוב (המנכ"ל). ישנן הפסקות פרסומת קצרות, בדרך כלל כל פרסומת בת 15 שניות בלבד; ההפסקה כולה היא בת 4 דקות לשעה; וכן שתי הפסקות בשעה בנות דקה או שתיים, לקידום הערוץ עצמו. תוכני החדשות של הערוץ הם מסביב לשעון וכוללים חדשות, דיונים, תוכניות טוקשואו וספורט, וכן תוכניות תרבות ואקטואליה. הערוץ הוקם מיוזמתם של שר התקשורת לשעבר מיכאיל לסין, ששימש אז יועץ תקשורת לנשיא רוסיה ולדימיר פוטין, ודובר הקרמלין, אלכסיי גרומוב. ב-6 ביוני 2005 הוכרז לראשונה על הקמת ערוץ טלוויזיה שמטרתו "להציג את נקודת המבט הרוסית על האירועים העיקריים בעולם" ו"לדווח לציבור על אירועים ותופעות בחיי רוסיה". הערוץ הוקם לבסוף על ידי סוכנות הידיעות הממלכתית רי"א נובוסטי, באמצעות ארגון הבת TV-Novosti, שהיווה ארגון אוטונומי ללא כוונת רווח. עלות ההקמה עמדה בתחילה על כ-30 מיליון דולר ב-2005, קפץ רק בשנתו הראשונה לעלות של כ-60 מיליון דולר, אך לאחר כעשור בשנת 2016 כבר גדל לכ-300 מיליון דולר. בעת הקמת הערוץ, מנהלת סוכנות רי"א נובוסטי סבטלנה מירוניוק אמרה כי: למרבה הצער, ברמת המודעות ההמונית במערב, רוסיה מתקשרת עם שלוש מילים: קומוניזם, שלג ועוני... אנחנו רוצים להציג תמונה מושלמת יותר של החיים במדינתנו. כך גם לדברי העורכת הראשית של הערוץ, מרגריטה סימוניאן, שהציגה את יעדי הערוץ: זה יהיה מבט על העולם מרוסיה. אנחנו לא מתכוונים לשנות את הפורמט המקצועי, שעוצב על ידי ערוצים כמו BBC, ערוץ CNN ו-Euronews. אנחנו רוצים להציג את הדעה הרוסית בעולם, ושיראו את רוסיה טוב יותר. שידורי המבחן החלו ב-14 בספטמבר 2005, וב-10 בדצמבר עברו לשידור מלא, עם כמאה עיתונאים דוברי אנגלית שדיווחו מרחבי העולם. ב-12 בדצמבר השידורים שובשו אך חודשו למחרת. מאוחר יותר התברר שהשיבושים נבעו מתקלות בציוד. ב-1 במרץ 2006 חברת IPD Group, שהחזיקה בבעלות על פורטל החדשות russiatoday.com, פנתה אל מנכ"ל חברת TV-Novosti, סרגיי פרולוב בבקשה לשנות את שם הערוץ בטענה שהשם Russia Today נרשם כמותג מסחרי בשנת 1996. ראשי החברה לא הגיבו לטענה והאתר עצמו הפך מאוחר יותר להפניה לאתר הרשמי של הערוץ. ב-4 ביולי 2007 החלה הרשת לשדר מתוך אתר YouTube. בדצמבר אותה שנה על מסכי NASDAQ ורויטרס בניו יורק, החלו לשדר שידורים חיים של הערוץ. בדצמבר 2008 הוכנסה חברת TV-Novosti לרשימת הארגונים האסטרטגיים לממשל. באוקטובר 2009 אלכסיי ניקולוב החליף את סרגיי פרולוב כמנכ"ל החברה. בינואר 2010 נפתחו אולפנים חדשים בוושינגטון די.סי. ובינואר 2012 הצטרף מייסד WikiLeaks ג'וליאן אסאנג' לצוות הערוץ, להנחיית התוכנית "העולם מחר" (The World Tomorrow). באוקטובר 2014 הערוץ החל לשדר לארגנטינה ולבריטניה. בפברואר 2015 החל לשדר גם לאוסטרליה. בעקבות הפלישה הרוסית לאוקראינה, האיחוד האירופי הודיע החברה תאבד את רישיון ההפעלה שלה בשטחו, בעקבות "הפצת מידע כוזב באופן שיטתי אודות הפלישה הרוסית לאוקראינה". הנציב העליון למדיניות חוץ וביטחון באיחוד, ז'וזפ בורל, מסר כי "מניפולציה שיטתית של מידע והפצת מידע כוזב על ידי הקרמלין הם חלק משיטות הפעולה במתקפה נגד אוקראינה, והן אף מהוות איום משמעותי וישיר לסדר הציבורי ולביטחון האיחוד". לפני כן, הכריזו פייסבוק, גוגל, יוטיוב, טוויטר וטיקטוק על חסימת הגישה לחברה משטחי האיחוד. Keiser Report CrossTalk The Big Picture with Thom Hartmann Larry King Now Politicking with Larry King In the Now News with Ed Schultz צוות נוכחי מנחים ומגישי חדשות מרינה דז'אשי ג'ורג' גולוויי - בריטניה קווין אואן אד שולץ עיתונאים פאולה סיילר - המזרח התיכון טבאנג מוצי - מוסקבה אלכסיי יארושבסקי - ספורט מנחי עסקים סטייסי הרברט מקס קייזר אדוורד הריסון מנחים תיעודיים מרטין אנדרוז - בידור, בישול ונסיעות ג'יימס בראון צוות עבר ז'וזה מוריניו - פרשן לענייני כדורגל במהלך מונדיאל 2018 ג'וליאן אסאנג' - מנחה העולם מחר ניב ברקר ג'ייסון דה לה פניה דמיטרי גלוכובסקי אדם קוקש אבי מרטין פאולה שמידט אליונה מינקובסקאיה - מנחת The Alyona Show קארן רוברטס ליז ואל - וושינגטון די. סי. אהרון יונג ארין אייד בספטמבר 2007, האקדמיה האירואסייתית לטלוויזיה ורדיו העניקה לערוץ את פרס הכישורים המקצועיים. פרס השידור היוקרתי ביותר ברוסיה, פרס TEFI, הוענק לקווין אואן בקטגוריית מנחה החדשות הטוב ביותר. בטקס פרסי המצוינות בתקשורת שנערך בלונדון הערוץ זכה בפרס שיפוט מיוחד בקטגוריית השידור היצירתי הטוב ביותר. אוגוסט 2010: מועמדות ראשונה לפרס אמי בקטגוריית החדשות על סיקור ביקורו של אובמה ברוסיה. אוגוסט 2012: מועמדות שנייה לפרס אמי על כיסוי תנועת Occupy Wall Street. בעת הקמת הערוץ עמד תקציבו על 30 מיליון דולר בשנת הפעילות הראשונה. כמחצית מהתקציב הגיע מהמדינה והמחצית השנייה הגיעה מבנקים וחברות המקורבות לממשלה הרוסית. תקציבה השנתי גדל מ-80 מיליון דולר ב-2007 ל-380 מיליון ב-2011 אך קוצץ ל-300 מיליון ב-2012. נשיא רוסיה ולדימיר פוטין עצר על קיצוץ המימון מאותה שנה. כשמונים אחוז מעלות השידור מושקע בערוצי הבת ובשידורים מחוץ לרוסיה. בספטמבר 2014, Moscow Times דיווח כי RT קיבלה 11.87 מיליארד רובל (כ-310 מיליון דולר) מהמדינה ותקבל 15.38 מיליארד רובלים (400 מיליון דולר) ב-2016. לשם השוואה, קבוצת השירות העולמי של BBC (הגדולה יותר בהיקף שידוריה) קיבלה תקציב בסך 367 מיליון דולר לשנים 2014–2015. ברם, תחילת 2015 הביאה לפיחות בשער הרובל והסובסידיות הממשלתית בתקשורת הייתה בסכנת צמצום אך תקציב הערוץ עמד על 20.8 מיליארד רובלים (כ-300 מיליון דולר). באוקטובר 2015, דווח שהתקציב לשנת 2016 יעמוד על 19 מיליארד רובלים (307 מיליון דולרים). הערוץ מואשם תדיר על ידי כלי תקשורת מערביים בהיותו ערוץ תעמולה ושופר של הממשלה הרוסית, שמטרתו להפיץ ידיעות אנטי מערביות, סיקור מגמתי ודיווחים שלא נוטים לבקר את מדיניות הממשלה הרוסית. בארצות הברית, למשל, הערוץ רשום כסוכן זר. בנוסף, הערוץ מפיץ בקביעות אג'נדה שקרית בדמות תאוריות קשר - במסווה של ידיעות חדשותיות – ידיעות שמטרתם לערער את יציבות המשטרים בקרב מדינות המערב. בין השאר: טענו בערוץ שהפיגוע במרתון בוסטון, באפריל 2013, לא בוצע על ידי מחבלים צ'צ'נים, אלא ביוזמת הממשל האמריקאי. בשנת 2013 שכרה הרשת את טוני גוסלינג ככתב בערוץ, גוסלינג נודע כתומך בתאוריות הטוענות שהעולם נשלט על-ידי ה"אילומינטי" ו"זקני ציון". במהלך הבחירות לנשיאות ארצות הברית ב-2016 טענה המגישה לורי הרפניסט כי הילרי קלינטון היא מועמדת של האילומינטי. ב-2019 החלה הרשת לשדר ידיעות על הסכנה כביכול בפריסת רשתות סלולריות מדור 5, ואף במהלך מגפת הקורונה הדבר הביא למספר מתקפות נגד אנטנות סלולריות שהוצבו ברחבי יבשת אירופה. RT הואשמה בהיותה אנטי-ישראלית על ידי מקורות ישראליים ויהודים, שתיארו את דיווחי הערוץ כמגמתיים באופן מוטה לטובת מדינות ערב ואיראן ובלתי מאוזנים בסיקורם את הסכסוך הפלסטיני– ישראלי. שר החוץ אביגדור ליברמן התלונן על כך באופן רשמי בפני ולדימיר פוטין בפגישתם ב-2012. ביולי 2016 עיתונאית העבר וחברת הכנסת קסניה סבטלובה הלינה כי ערוץ RT בערבית "רוסיה אל-יוּם" (روسيا اليوم) דיווח על גל הפיגועים ביישובי גוש עציון באופן מגמתי והציג בהדגשה את פעולות צה"ל ביישובים, בייחוד לאחר רצח הנערה. לדבריה בדיווחים בערוץ ב-30 ביוני 2016 על רצח ילדה בת 13 בקריית ארבע על-ידי מחבל פלסטיני שחדר לבית מגוריה ודקר אותה למוות בדוקרן חד, לא מצאו לנכון לציין שמדובר בילדה בת 13 שנרצחה במיטתה. לעומת זאת, בערוץ טרחו לציין שוב ושוב כי מדובר ב"מתנחלת" ישראלית. ב-17 בדצמבר 2019, לאחר עלייה דרמטית במספר אירועים אנטישמיים בארצות הברית, החליט נשיא ארצות הברית, דונלד טראמפ, להכיר בעם היהודי כלאום כך שפשעי שנאה כנגדם, יוכרו גם כגזענות (אנטישמיות) על-פי חוק, זימנו rt לאולפנם את מיקו פלד, פעיל שמאל קיצוני ואנטי-ציוני מובהק, לחוות דעה על כך; פלד האשים את ממשלת ישראל והעומד בראשה, בנימין נתניהו, כ"שולטים בטראמפ כ`בובה על חוט`". אירואסיאניות אנטישמיות ברוסיה תעמולה קומוניסטית תקשורת המונים אתר האינטרנט הרשמי של Russia Today (באנגלית, ברוסית, בצרפתית, בגרמנית ובערבית) Russia Today, ברשת החברתית פייסבוק Russia Today, ברשת החברתית אקס (טוויטר) Russia Today, ביישום טלגרם Russia Today, ברשת החברתית אינסטגרם Russia Today, ברשת החברתית טיקטוק Russia Today, ברשת החברתית VK Russia Today, סרטונים בערוץ היוטיוב האתר הרשמי בשפה האנגלית (באנגלית) האתר הרשמי בשפה הרוסית (ברוסית) טלי קרופקין, מכונת התעמולה של פוטין מתגייסת לטובת טראמפ, באתר הארץ, 2 במאי 2016 קלרה פריירה מרקס, בלומברג ביזנסוויק, מכונת הבלבול של פוטין עוזרת לרוסיה לרכוש חברים במדינות מתפתחות, באתר TheMarker‏, 11 באוקטובר 2022 Andrew Osborn, Russia's 'CNN' wants to tell it like it is, The Age, August 16, 2005. 1DOlcUvd "Имидж России собираются улучшить при помощи нового телеканала". Lenta.ru. 6 ביוני 2005. אורכב מ-המקור ב-2011-08-26. נבדק ב-2010-01-25. {{cite web}}: (עזרה); Check |archiveurl= value (עזרה) "В России создан пропагандистский телеканал для иностранцев". Lenta.ru. 7 ביוני 2005. אורכב מ-המקור ב-2011-08-26. נבדק ב-2010-01-25. {{cite web}}: (עזרה) "Телеканал «Russia Today» приступил к техническому вещанию". Lenta.ru. 15 בספטמבר 2005. אורכב מ-המקור ב-2011-08-26. נבדק ב-2010-01-25. {{cite web}}: (עזרה) "Телеканал Russia Today вышел в эфир". Lenta.ru. 10 בדצמבר 2005. אורכב מ-המקור ב-2011-08-26. נבדק ב-2010-01-25. {{cite web}}: (עזרה) "Телеканал Russia Today вернулся в эфир после «хакерской атаки»". Lenta.ru. 12 בדצמבר 2005. אורכב מ-המקור ב-2011-08-26. נבדק ב-2010-01-25. {{cite web}}: (עזרה) Николай Ивашов. (14 בדצמבר 2005). "Имидж поправили. Телеканал Russia Today вернулся в эфир". Новые Известия. אורכב מ-המקור ב-2011-08-26. נבדק ב-2010-01-25. {{cite web}}: (עזרה) Андрей Ломкин. (13 בדצמבר 2005). "Червевещание. Сбои в работе Russia Today пошли телеканалу только на пользу". Lenta.ru. אורכב מ-המקור ב-2011-08-26. נבדק ב-2010-01-25. {{cite web}}: (עזרה) "Международный скандал с прокремлёвским телеканалом Russia Today - от него требуют сменить название". NEWSru.com. 1 במרץ 2006. אורכב מ-המקור ב-2011-08-26. נבדק ב-2010-01-25. {{cite web}}: (עזרה) "Телеканал Russia Today через YouTube внедряется в интернет". NEWSru.com. 4 ביוני 2007. אורכב מ-המקור ב-2011-08-26. נבדק ב-2010-01-25. {{cite web}}: (עזרה) "Правительство РФ приняло перечень системообразующих организаций". РБК (медиахолдинг). 25 בדצמבר 2009. אורכב מ-המקור ב-2013-12-20. נבדק ב-2010-01-25. {{cite web}}: (עזרה) "Алексей Николов назначен генеральным директором АНО «ТВ-Новости»" (הודעה לעיתונות). Russia Today. 6 באוקטובר 2009. אורכב מ-המקור ב-2019-12-16. נבדק ב-2010-01-25. {{cite press release}}: (עזרה) "RT начал вещание из Вашингтона" (הודעה לעיתונות). Russia Today. 15 בינואר 2010. נבדק ב-2010-01-25. {{cite press release}}: (עזרה) "Телепроект Джулиана Ассанжа стартует на канале Russia Today в марте". רי"א נובוסטי. 25 בינואר 2012. אורכב מ-המקור ב-2012-05-31. {{cite web}}: (עזרה) Владимир Путин и Кристина Киршнер запустили вещание телеканала RT на испанском языке в Аргентине "RT запустит новый канал RT UK в Великобритании". RT. 29 בינואר 2014. {{cite news}}: (עזרה) "RT начал вещание на крупнейшей платформе Австралии". RT. 24 בפברואר 2015. {{cite news}}: (עזרה) רוסיה כבשה את העיר חרסון בדרום אוקראינה; פיצוץ ליד תחנת הרכבת בקייב, באתר כלכליסט, 2 במרץ 2022 רוסיה חזרה אל המזרח התיכון - ובגדול מגישה בערוץ של פוטין: "לא אגן על רוסיה" למה עזבתי את ערוץ הטלוויזיה של הקרמלין צפו: מגישה בערוץ רוסי התפטרה בשידור חי הארץ, ארה"ב יוצאת למלחמת תעמולה נגד רוסיה, באתר הארץ, 26 באפריל 2015 אנדרו קריימר, הערוץ הממשלתי הרוסי שמנסה לפרוץ לתודעה האמריקאית, באתר הארץ, 24 באוגוסט 2010 דרור שרון, ‏זה מתחיל מהקרמלין ומתפזר לכל העולם: הפייק ניוז עלה מדרגה בעשור האחרון - אבל כך גם המלחמה בו, באתר גלובס, 1 בינואר 2020 דרור שרון, ‏זה מתחיל מהקרמלין ומתפזר לכל העולם: הפייק ניוז עלה מדרגה בעשור האחרון - אבל כך גם המלחמה בו, באתר גלובס, 1 בינואר 2020 ניצן פוקס, אנשים קטנים וירוקים והשד יודע מה עוד: כך המציאה רוסיה זן חדש של מלחמה, באתר TheMarker‏, 11 בדצמבר 2018 רוסיה משדרת היום תאוריית קונספירציה אנטישמית ביזארית על הילרי קלינטון באתר הפורום לתיאום המאבק באנטישמיות, 19 באוקטובר 2015 ניו יורק טיימס, וויליאם ג'יי ברוד, זה הדבר הכי מסוכן שיקרה לאנושות - במיוחד אם תשאלו את רוסיה, באתר TheMarker‏, 13 במאי 2019 , הגרדיאן, תיאוריית הקונספירציה על ה-5G הגיעה לבריטניה, ואז החלו להישרף אנטנות, באתר הארץ, 7 באפריל 2020 יסמין יבלונקו, ‏האם רשתות דור חמישי גורמות לקורונה? הקונספירציה שמתפשטת באירופה והקשר שלה לרוסיה, באתר גלובס, 22 באפריל 2020 רוסיה משדרת היום תאוריית קונספירציה אנטישמית ביזארית על הילרי קלינטון RUSSIA TODAY AIRS BIZARRE ANTI-SEMITIC CONSPIRACY THEORY ABOUT HILLARY CLINTON Barak Ravid (31 ביולי 2012). "Lieberman complained to Putin over Russian TV's 'anti-Israel' reporting". Haaretz. נבדק ב-8 באוקטובר 2013. {{cite news}}: (עזרה) Rachel Hirshfeld (4 בפברואר 2013). "Russia Today Accuses Israel of Using 'Hitler Methods'". נבדק ב-8 באוקטובר 2013. {{cite news}}: (עזרה) "Bizarre: Russia Today Host Abby Martin Lashes Out at The Algemeiner". 25 בנובמבר 2012. נבדק ב-8 באוקטובר 2013. {{cite news}}: (עזרה) נועה פרייס‏, "הסיקור בערוץ החדשות 'רוסיה אל יום' הוא הסתה לכל דבר ועניין", באתר וואלה, 6 ביולי 2016